ایشقالچی ارمنی سیلاحلی بؤلمهلری جبههنین مختلیف ایستیقامتلرینده آغیر سیلاحلارلا گئجه بویو آتیشکس رژیمینی توپلام 127 دفعه پوزدو
قاراباغدا آذربایجان و ارمنستان گوجلری آراسیندا چاتیشمالار یاشانیر.
آذربایجان مدافعه باخانلیغی وئردیگی آچیقلامادا ارمنی سیلاحلی بؤلمهلرینین جبههنین مختلیف ایستیقامتلرینده آغیر سیلاحلارلا گئجه بویو آتیشکس رژیمینی توپلام 127 دفعه پوزدوغونو بیلدیردی.
آچیقلامادا دئییلیر: “ارمنیستان ایجوان ائلچهسینین برکابر کندینده یئرلشن مؤوضعلردن قازاخ ائلچهسینین قیزیلحاجیلی کندینده، بئرد ائلچهسینین چیناری کندینده یئرلشن مؤوضعلردن توووز ائلچهسینین آغبولاق کندینده، کراسنوسلسک ائلچهسی اراضیسیندکی آدسیز یوکسکلیکلرده یئرلشن مؤوضعلردن گئدهبی ائلچهسی اراضیسیندکی آدسیز یوکسکلیکلرده یئرلشن مؤوضعلریمیز آتیشا توتولدو. گورانبوی ائلچهسینین گولوستان، ترتر ائلچهسینین گؤیارخ، یاریمجا، چیلبورت، آغدام ائلچهسینین شیخلار، جواهیرلی، ساریجالی، کنگرلی، نووروزلو، شوراآباد، یوسیفجانلی، نمیرلی، قاراقاشلی، مرزیلی، خوجاوند ائلچهسینین کوروپاتکینو، فضولی ائلچهسینین قاراخانبیلی، هورادیز، قورقان، آشاغی سیداحمدلی، جبراییل ائلچهسینین مهدیلی کندلری یاخینلیغیندا، آیریجا گؤیگؤل، گورانبوی، خوجاوند، فضولی و جبراییل ائلچهلری اراضیسیندکی آدسیز یوکسکلیکلرده یئرلشن مؤوضعلردن ده سیلاحلی گوجلریمیزین مؤوضعلری آتیشا توتولدو. آذربایجان سیلاحلی گوجلری عملیات شرایطینه اویغون اولاراق دوشمهنین مؤوضعلری و سنگرلرینه 130 دفعه ضربه ائندیردی”.
بو آرادا ارمنستان ساوونما باخانلیغی سؤزچوسو چاتیشما سونوجو هر ایکی طرفدن اؤلنلر اولدوغونو بیلدیردی.
azb_Arab azb_Arab azb_Arab azb_Arab azb_Arab